stanford-oval/wikipedia huggingface dataset:
Adrian Rizvani

| Henkilötiedot |
| --- | --- | --- | --- |
Syntymäaika: 1. marraskuuta 1981 (ikä 42)
Syntymäpaikka: Tirana, Albania
Pelipaikka: hyökkääjä
Pituus: 175 cm
Seura
Seura: Tervarit
Pelinumero: 10
Junioriseurat
1999–2001: Tervarit
Seurat
| Vuodet | Seura | O | (M) |
| 2002 | Tervarit/2 | 9 | (10) |
| 2003 | AC Oulu | 17 | (1) |
| 2004 | GBK | 21 | (1) |
| 2005 | OLS | 16 | (4) |
| 2006 | FC Hämeenlinna | 22 | (1) |
| 2007–2009 | OLS | 44 | (6) |
| 2009– | Tervarit | 66 | (20) |
| Yhteensä | Yhteensä | 195 | (43) |
 Seurajoukkueuran tilastot kattavat vain kansalliset sarjat, päivitetty 16. toukokuuta 2016.
Adrian Rizvani (s. 1. marraskuuta 1981 Tirana, Albania) on albanialaissyntyinen Suomen kansalaisuuden omaava futsalpelaaja ja jalkapalloilija. Futsalissa Rizvani on edustanut Futsal-liigan Tervareita syksystä 2002 lähtien eli kaikkiaan 16 kautta.  Suomen futsalmaajoukkueessakin esiintynyt Rizvani on pelipaikaltaan hyökkääjä.
Rizvani on Futsal-Liigan kaikkien aikojen tehokkain pelaaja. Hänen on tehnyt urallaan 329 pistettä (203+126). Pisteiden lisäksi hän pitää ykköspaikkaa hallussaan maalien määrässä.  Hän voitti kaudella 2009–2010 Futsal-liigan pistepörssin. Rizvani on voittanut Tervareiden riveissä Futsal-liigan hopeaa kaudella 2013–2014.  Kaudella 2016-2017 Rizvani toimi tuolloin myös Tervareiden päävalmentajana.
Rizvani kuului vuonna 1998 Suomeen tulleeseen albanialaiseen jalkapallojoukkueeseen, josta hän ja mm. Dritan Stafsula anoivat turvapaikkaa Suomesta. Heidät sijoitettiin Ouluun, jossa he aloittivat 1990-luvun lopussa futsalin ja jalkapallon pelaamisen oululaisessa Tervareiden joukkueessa. Vuosina 2003–2006 Rizvani pelasi jalkapallossa 76 Ykkösen ottelua tehden kaikkiaan seitsemän maalia. Ykkösen joukkueina olivat AC Oulu, GBK, OLS ja FC Hämeenlinna. Myöhemmin hän on pelannut Kakkosta OLS:n ja Tervareiden riveissä.
Avola

Avola voi viitata muun muassa seuraaviin artikkeleihin:
Avola, kaupunki Italiassa Sisilian saarella
Nero d’Avola, rypälelajike, viralliselta nimeltään Calabrese
Avola, rypälelajike, viralliselta nimeltään Ribolla Gialla
Avola, sukunimenä:
Hannu Avola, suomalainen jääkiekkomaalivahti
Pertti Avola (s. 1955), suomalainen elokuvakriitikko ja -toimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avola”, voi hakea sivunnimihaulla, laajalla sivunnimihaulla tai tekstihaulla.
Beckwith–Wiedemannin oireyhtymä

Beckwith–Wiedemannin oireyhtymä on ylikasvuoireyhtymä, johon kuuluvat lisäksi muun muassa matala verensokeri, haiman ja kielen poikkeuksellinen suurikokoisuus sekä toisinaan takaraivon poikkeamat. Nopeutunut pituuskasvu alkaa heti syntymästä, mutta hidastuu vähitellen.[lähde? ]
Vammautuneiden henkinen kehitys on pääsääntöisesti normaalia. Joskus saattaa kuitenkin esiintyä kehitysvammaisuutta, sillä verensokerin huomattava mataluus aiheuttaa toisinaan mikrokefaliaa, pienipäisyyttä, ja hidastaa aivojen kehittymistä. Oireyhtymästä kärsivistä kuitenkin vain arviolta 4 % on keskitasoisesti tai vaikeasti kehitysvammaisia. Hieman yleisempää on synnynnäinen sydänvika. Harvoin esiintyy liikasormisuutta ja synnynnäisiä kasvaimia.[lähde? ]
Oireyhtymä nostaa tiettyjen syöpien, varsinkin Wilmsin tuumorin (nefroblastooman) riskiä. Oireyhtymä myös liittyy sekä hepato- että pankreatoblastoomaan.
Beckwith–Wiedemannin oireyhtymän aiheuttaa geenivirhe. Useimmiten mutaatiot ovat satunnaisia, mutta 15 % tapauksista oireyhtymä on vallitsevasti periytyvä. On arvioitu, että Beckwith–Wiedemannin oireyhtymästä kärsii arviolta yksi ihminen noin 13 700:sta.[lähde? ]
Oireiston kuvasi ensimmäisenä Hans-Rudolf Wiedemann vuonna 1964.[lähde? ]
Asus

| ASUSTeK Computer Inc>  華碩電腦股份有限公司 |
| --- | --- |

Tunnuslause:  In Search of Incredible
Yritysmuoto:  pörssiyhtiö
Osake:  LSE: ASKD TSE: 2357
ISIN:  TW0002357001
Perustettu:  2. huhtikuuta 1989
Toimitusjohtaja:  Jonney Shih
Kotipaikka:  Taipei, Taiwan
Toimiala:  elektroniikkateollisuus
Tuotteet:  emolevyt, näytönohjaimet, kannettavat tietokoneet, monitorit, keskusyksiköt ja optiset asemat.
Henkilöstö:  17 000+
Kotisivu:  www.asus.com
Infobox OKVirheellinen NIMI-arvo: 
ASUSTeK Computer Inc. (kiin.: 華碩電腦股份有限公司; pinyin: Huáshuò Diànnǎo Gǔfèn Yǒuxiàn Gōngsī), kutsutaan yleensä nimellä ASUS ja kiinaksi Huáshuò, on taiwanilainen tietotekniikka- ja elektroniikkateollisuusyritys, joka valmistaa muun muassa tietokoneiden komponentteja kuten emolevyjä, näytönohjaimia ja ohjeislaitteita kuten näyttöjä ja näppäimistö ja mobiililaitteita ja kannettavia tietokoneita.
Asus oli emolevyjen markkinajohtaja noin 40 prosentin osuudellaan vuonna 2008, jolloin se myi yli 24 miljoonaa emolevyä. Joulukuussa 2009 yhtiön kerrottiin lopettavan emolevyjen valmistuksen, mutta ASUS-nimen käyttö tuotemerkkinä jatkunee valmistuksen päättymisen jälkeenkin.
Yhtiöllä on toimipaikkoja Hollannissa, Kiinassa, Saksassa, Itävallassa, Yhdysvalloissa, Aasiassa, Taiwanissa ja Suomessa.
Tuotteet

Yhtiö lisensoi tekniikkaa suoritinvalmistajilta, kuten AMD:ltä, Inteliltä ja Nvidialta, ja valmistaa tuotteita, kuten emolevyjä ja näytönohjaimia.
Tuotteet > Puhelimet

Asus ZenFone, julkaistu 2014
Tuotteet > Kannettavat tietokoneet

ZenBook
VivoBook
ASUSPRO
ExpertBook
ProArt StudioBook
Chromebook
EeeBook
Tuotteet > Pöytäkoneet

Essentio
VivoPC
EeeBox PC
Tuotteet > Pelaajille

Republic of Gamers (ROG)
The Ultimate Force (TUF)
TUF Gaming on keskihintaisten pelituotteiden brändi.
Aiheesta muualla

Kuvia tai muita tiedostoja aiheesta Asus Wikimedia Commonsissa
Asus Eee PC.
AEL Kalloni FC

Athlitiki Enosi Lekanopediou Kallonis Football Club (kreik. Π.Α.Ε. Αθλητική Ένωση Λεκανοπεδίου Καλλονής) on jalkapalloseura Mytilínin kaupungista. Seura pelasi 2010-luvulla Kreikan korkeimmalla sarjatasolla Superliigassa.
Historia

AEL Kalloni FC perustettiin 15. maaliskuuta 1994, kun Apollon Dafion ja Arisvaios Kallonis fuusioituivat. Seura pelasi alussa lähinnä Lesboksen paikallissarjoissa, mutta pelasi neljänneksi korkeimmalla sarjatasolla Delta Ethnikissä kaudella 1996-1997. Delta Ethnikiin se nousi takaisin kaudeksi 2002-2003. Kauden päätteeksi se putosi sarjatasoa alemmas, mutta nousi takaisin kaudeksi 2008-2009. Kaudeksi 2010-2011 se nousi kolmanneksi korkeimmalle sarjatasolle, josta nousi seuraavaksi kaudelle toiseksi korkeimmalle sarjatasolle. Kaudella 2012-2013 se sijoittui sarjassa kolmanneksi ja nousi seuraavaksi kaudeksi korkeimmalle sarjatasolle Kreikan Superliigaan.
Berndt Adolf Grönhagen

Berndt Adolf Grönhagen (20. kesäkuuta 1826 Hämeenkyrö – 10. marraskuuta 1888 Hämeenlinna) oli suomalainen sotilas ja valtiopäivämies.
Grönhagenin vanhemmat olivat Berndt August Grönhagen ja Eva Sofia Granfelt ja puoliso vuodesta 1861 Lydia Krabbe. Karl Grönhagen oli heidän poikansa. Grönhagenin veli oli jalkaväenkenraali Knut Gustaf Ferdinand Grönhagen.  Berndt Adolf Grönhagen palveli aluksi vuodesta 1843 vapaaehtoisena suomalaisessa linjapataljoonassa, vänrikiksi hän yleni 1848 ja aliluutnantiksi 1850. Hän otti osaa Krimin sotaan 1854–1855, haavoittuen siellä taisteluissa. Luutnantiksi Grönhagen ylennettiin 1854, alikapteeniksi 1855 ja kapteeniksi 1861, jolloin hän palveli Suomessa. Majuriksi 1867 ylennetty Grönhagen oli linnamajuri Sveaborgissa vuodesta 1872. Everstiluutnantiksi hän yleni  1875. Grönhagen erosi sotapalveluksesta everstinä 1885.
Grönhagen oli aatelissäädyssä edustaja valtiopäivillä 1872, 1877–1878, 1882 ja 1885.
30 (luku)

| --- | --- |
Luonnolliset luvut
30 ← 30 31 32 33 34 35 36 37 38 39 →
Kardinaaliluku: kolmekymmentä
Järjestysluku: kolmaskymmenes
Tekijät: 1, 2, 3, 5, 6, 10, 15, 30
Alkutekijät:  2\cdot 3\cdot 5

Roomalainen numero: XXX
Binääriluku: 11110
Oktaaliluku: 36
Duodesimaaliluku: 26
Heksadesimaaliluku: 1E
Vigesimaaliluku: 1A
30 neliöpyramidilukuna.
30 (kolmekymmentä) on luonnollinen luku, jota edeltää luku 29 ja seuraa luku 31.
Matematiikassa

30 on parillinen yhdistetty luku.
30 on runsas ja puolitäydellinen luku.
30 on pienin tunnettu Giugan luku.
30 on Harshad-luku kymmenjärjestelmässä.
30 on neliöpyramidiluku, koska se on neljän ensimmäisen neliöluvun summa (katso kuva).
30 on kahdeksankulmiopyramidiluku, koska se on kolmen ensimmäisen kahdeksankulmioluvun summa.
30!-1 on kertoma-alkuluku.
30 on alkulukuparin (29, 31) keskiarvo.
30 on kolmen ensimmäisen alkuluvun tulo:  2\cdot 3\cdot 5.
30 voidaan muodostaa kahden peräkkäisen luonnollisen luvun tulona:  5\cdot 6.
30 voidaan muodostaa kahden peräkkäisen alkuluvun summana:  13+17.
30 voidaan muodostaa kolmen neliöluvun summana:  5^{2}+2^{2}+1^{2}.
30 voidaan muodostaa luvun 3 kahden potenssin summana:  3^{3}+3^{1}.
30 on suurin luku, jolla on yhteinen tekijä jokaisen sitä pienemmän yhdistetyn luvun kanssa.
Dodekaedrissa ja ikosaedrissa on 30 särmää.
Kokonaisluvut 1–6 voidaan sijoittaa arpakuution tahkoille 30 tavalla.
Luonnontieteissä

Alkuaineiden jaksollisessa järjestelmässä 30 on sinkin järjestysluku.
Pii-30 on piin vakaa isotooppi.
Kromi-54, mangaani-55, rauta-56 ja nikkeli-58 ovat vakaita isotooppeja, joiden neutroniluku on 30.
Neptunuksen keskietäisyys Auringosta on noin 30 AU.
Muissa yhteyksissä

Huhtikuussa, kesäkuussa, syyskuussa ja marraskuussa on 30 päivää. Laskutoimituksissa, esimerkiksi korkolaskuissa, lukua 30 käytetään usein yleensäkin kuukauden päivien pyöristettynä lukumääränä.
Eurooppatie E30 kulkee Irlannin ja Venäjän välillä.
30 on Kreikan kansainvälinen suuntanumero.
Kolmikymmenvuotinen sota käytiin 1600-luvulla.
Kolmekymppinen on Frederikin albumi ja kappale.
30 on Adelen albumi.
Pohjois-Makedonia on 30. Natoon liittynyt valtio.
Calvin Coolidge oli Yhdysvaltojen 30. presidentti.
Wisconsin on 30. Yhdysvaltoihin liittynyt osavaltio.
30-vuotishääpäivää kutsutaan helmihäiksi tai norsunluuhäiksi.
Matteuksen evankeliumin mukaan Juudas Iskariot kavalsi Jeesuksen 30 hopearahasta.
Berndt Adam Emil von Schantz

Berndt (Bernt) Adam Emil von Schantz (4. maaliskuuta 1851 Turku – 10. toukokuuta 1926 Helsinki) oli suomalainen maanviljelijä, lahjoittaja ja valtiopäivämies.
Von Schantzin vanhemmat olivat Knut Emil von Schantz ja Emma Fredrika Amalia Stenvall. Hän oli maanviljelijä ja liikemies, joka omisti isänsä jälkeen vuodesta 1881 Sanssinkartanon Kauhajoella ja sen myytyään tilukset Tuusulassa, samoin kuin kiinteistöjä Helsingissä ja Tukholmassa. Naimaton von Schantz teki huomattavia lahjoituksia yleisiin tarkoituksiin.
Von Schantz oli aatelissäädyssä edustaja valtiopäivillä  1894, 1897, 1900 ja 1904–1905.
Avokantaiset

| Avokantaiset |
| --- | --- |
 Keltavahvero Cantharellus cibarius
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina  Doweld, 2001
Luokat ja lahkoja
 Varsinaiset avokantaiset Agaricomycetes Agaricales  Auriculariales  Boletales  Cantharellales  Lycoperdales  Melanogastrales  Russulales  Sclerodermatales  Tremellomycetes  Dacrymycetes 
Katso myös
   Avokantaiset Wikispeciesissä   Avokantaiset Commonsissa 
Infobox OKNimi-testi OK: 
Avokantaiset eli kantaitiöiset sienet (Agaricomycotina, vanh. myös. Basidiomycetes, Hymenomycetes tai Gasteromycetes) on kantasienten alakaari. Siihen kuuluu kolme luokkaa. Sienten taksonomia on vaihdellut eri aikoina ja eri lähteissä, ja joissakin avokantaiset esitetään luokkatason taksoniksi (Agaricomycetes).
Luokka on saanut nimensä itiöiden kasvutavasta. Suvulliset itiöt kasvavat avoimissa kannoissa eli basidioissa, kun taas kotelosienten (Ascomycota) itiöt sijaitsevat erillisessä umpinaisessa itiökotelossa.
Useimmat ruokasienet – helttasienet ja tatit – kuuluvat avokantaisiin.
Adriana Lima

| Adriana Lima |
| --- | --- |

Henkilötiedot
Syntynyt: 12. kesäkuuta 1981 (ikä 43) Salvador, Bahia
Malli
Pituus:  178 cm
Aiheesta muualla
www.adrianalima.com
Adriana Francesca Lima (s. 12. kesäkuuta 1981 Salvador, Bahia) on brasilialainen huippumalli. Hänet tunnetaan parhaiten yhteistyöstään Victoria's Secretin kanssa. Lima on 178 cm pitkä.
13-vuotiaana Lima "löydettiin" ostoskeskuksesta ja kaksi vuotta myöhemmin hän osallistui Ford Supermodel -mallikilpailuun, jossa hän sijoittui lopulta toiseksi. Hän sai sopimuksensa Fordin kanssa ja muutti New York Cityyn, Yhdysvaltoihin. Uransa alkuvaiheessa Lima esiintyi lähinnä lehdissä, muun muassa Voguessa ja Marie Clairessa. Hänen läpimurtonsa oli vaatemerkki Vassaretten kanssa tehty mainoskampanja. Lima on sen jälkeen tehnyt töitä muun muassa meikkiyhtiö Maybellinelle, Victoria's Secretille ja Mossimolle. Vuonna 2007 hän oli kolmanneksi suuripalkkaisin malli Gisele Bündchenin ja Kate Mossin jälkeen.
Yksityiselämä

Adriana Lima on ollut naimisissa serbialaisen koripalloilija Marko Jarić kanssa. Pari vihittiin 14. helmikuuta 2009. Toukokuussa 2009 Lima ilmoitti odottavansa esikoistaan aviomiehensä kanssa. Heillä on kaksi tytärtä, Valentina Lima Jarić (s. 15. marraskuuta 2009) ja Sienna (s. 12. syyskuuta 2012). Toukokuussa 2014 Lima ja Jaric ilmoittivat eroavansa.
Aiheesta muualla

Wikimedia Commonsissa on kuvia tai muita tiedostoja aiheesta .
Adriana Liman virallinen sivusto (Arkistoitu – Internet Archive)
Adriana Lima (Arkistoitu – Internet Archive) (englanniksi) (puolaksi)
Adriana Lima Internet Movie Databasessa. (englanniksi)
Aitojäärä

| Aitojäärä |
| --- | --- |

Uhanalaisuusluokitus
 
 
Suomessa:
 Silmälläpidettävä  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arhtropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Sarvijäärät Cerambycidae
Suku::  Clytus
Laji::  arietis
Kaksiosainen nimi
 Clytus arietis  (Linnaeus, 1758) 
Katso myös
   Aitojäärä Wikispeciesissä   Aitojäärä Commonsissa 
Infobox OKNimi-testi OK: 
Aitojäärä (Clytus arietis) on sarvijäärien heimoon kuuluva kovakuoriaslaji. Se on 8–14 millimetrin pituinen. Sen pääväri on musta ja sillä on ampiaisen tapaan keltaisia juovia ja laikkuja. Takajalat ovat hyvin pitkät ja raajat kellertävät. Toukat oleskelevat kuolleissa puissa, jotka eivät ole hyvin lahonneita, enimmäkseen koivussa ja pähkinäpensaassa. Aitojäärä lentää lähinnä sarjakukkaisten kasvien kukkien läheisyydessä. Sitä esiintyy Suomen lounaisosassa. Laajemmin lajia esiintyy lähinnä Euroopassa.
Aiheesta muualla

Laji.fi: Aitojäärä (Clytus arietis)
iNaturalist: Aitojäärä (Clytus arietis)
Ötökkätieto: Aitojäärä (Clytus arietis)
Sepeteus.fi – kuvia jääristä
UniProt: Taxonomy - Clytus arietis (englanniksi)
Global Biodiversity Information Facility (GBIF): Clytus arietis (englanniksi)
Pherobase: Semiochemicals of Clytus arietis (englanniksi)
11. divisioona (jatkosota)

11. divisioona ("Iskevä Kiila") oli Keski-Pohjanmaan sotilasläänin perustama jatkosodan Suomen maavoimien divisioona. Sotilaslääniin kuuluivat Sisä-Suomen- ja Kokkolan suojeluskuntapiirit.
Perustaminen

Perustamisen jälkeen divisioonaan kuuluivat muun muassa seuraavat yksiköt:
Jalkaväkirykmentti 8 (JR 8) (Väinö Linnan rykmentti)
Jalkaväkirykmentti 29 (JR 29)
Jalkaväkirykmentti 50 (JR 50)
Kenttätykistörykmentti 4 (KTR 4)
Raskas patteristo 30 (RaskPsto 30)
Kevyt osasto 10 (KevOs 10)
Pioneeripataljoona 28 (PionP 28)
Viestipataljoona 32 (VP 32)
Divisioona pyrittiin varustamaan määrävahvuuksien mukaan, joka pääosin onnistuikin, mutta joidenkin materiaalierien osalta määrävahvuuksia ei saavutettu.
Komentajat

Divisioonankomentajana oli koko sodan ajan perustamisesta 18. kesäkuuta 1941 lakkauttamiseen 12. marraskuuta 1944 eversti Kaarlo Heiskanen.
1944

Neuvostojoukkojen aloitettua 9. kesäkuuta 1944 suurhyökkäyksen Valkeasaaressa Kannaksella tilanne kääntyi niin pahaksi, että Valkeasaaressa osa 10. divisioonan joukoista tuhoutui ja seuraavina päivinä ne vetäytyivät lähes pakokauhun vallassa. Yleistilanteen muuttuessa ja siirryttäessä viivytykseen Kannaksella ylipäällikkö Carl Gustaf Emil Mannerheim määräsi 16. kesäkuuta 11. divisioonan siirrettäväksi välittömästi Syväriltä Kannaksen puolustuksen vahvistukseksi. Viisi päivää myöhemmin Valo Nihtilälle soitettiin ja tiedusteltiin, miksi neljä junaa seisoo tyhjänä Aunuksessa, vaikka kalustosta on huutava pula. Nihtilän tiedusteltua asiaa Paavo Talvelalta, silloin Aunuksen Ryhmän komentajalta, selvisi 11. divisioonan odottavan neuvostojoukkojen hyökkäystä Syvärin ylitse, minkä jälkeen olisi tarkoitus ryhtyä vastahyökkäykseen. Nihtilä käski divisioonan siirtyä välittömästi Kannakselle. Myös Mannerheim itse varmisti asian suoraan Paavo Talvelalta saman päivän iltana. Vasta 27. kesäkuuta Heiskasen komentama 11. divisioona oli valmis ottamaan rintamavastuun Kannaksella.
Lapin sota

Kaarlo Heiskasen komentaman 11. divisioonan saavuttua Ouluun se alistettiin III armeijakunnalle. Osia divisioonasta oli laivattu Tornioon 4. lokakuuta. Aaro Pajari määräsi perustettavaksi taisteluosasto Heiskasen. Tornion taistelujen jälkeen divisioona eteni Tornionjoen vartta pohjoiseen kohti Muoniota. Sen vallattuaan osia divisioonasta eteni vielä pohjoisemmaksi Käsivarteen Lätäsenolle. 17. marraskuuta Kaarlo Heiskanen luovutti rintamavastuun Albert Puroman komentamalle Ryhmä Puromalle. 11. divisioonan taistelut olivat ohitse.
Aiheesta muualla

Heikkinen, Taavetti: Rintaman poliisi: Valvontaupseerin päiväkirja 1941–1944.  (Toimittanut Jarmo Nieminen)  Helsinki:  Ajatus kirjat, 2010.  ISBN 978-951-20-7999-5.
Valo Nihtilä – tuntematon vaikuttaja.
Suomen armeijan divisioonat jatkosodassa
1. D - 2. D - 3. D - 4. D - 5. D - 6. D - 7. D - 8. D - 10. D - 11. D - 12. D - 14. D - 15 .D - 17. D - 18. D - 19. D - PsD - 1. RD
Berndt-Otto Rehbinder

| Mitalit> Maa:   Ruotsi.Miesten miekkailu. Olympialaiset  | Mitalit> Maa:   Ruotsi.Miesten miekkailu. Olympialaiset  | Mitalit> Maa:   Ruotsi.Miesten miekkailu. Olympialaiset  | Maa:   Ruotsi> Miesten miekkailu. |
| --- | --- | --- | --- |
|  Hopeaa | Helsinki 1952 | kalpa, joukkuek. |  |
Berndt-Otto Viktor Olof R. Rehbinder (1. toukokuuta 1918 Karlskrona – 12. joulukuuta 1974 Boden) oli ruotsalainen miekkailija ja olympiamitalisti.
Rehbinder saavutti kalvalla joukkuekilpailussa olympiahopeaa Helsingissä 1952. Hän kilpaili myös kalvan yksilö- ja joukkuekilpailussa olympiatasolla Melbournessa 1956 ja Roomassa 1960. Rehbinder saavutti myös useita MM-mitaleja.
Benjamin Gratz Brown

Benjamin Gratz Brown
Benjamin Gratz Brown (28. toukokuuta 1826 Lexington, Kentucky – 13. joulukuuta 1885 Kirkwood, Missouri) oli yhdysvaltalainen poliitikko ja juristi.
Brown valmistui Transylvania Universitysta vuonna 1845 ja Yale Collegesta 1847. Hän sai juristinoikeudet vuonna 1849. Brown istui Missourin osavaltion edustajainhuoneen jäsenenä vuosina 1852–1858 ja oli vuonna 1857 ehdolla Missourin kuvernööriksi. Hän taisteli unionin armeijassa Yhdysvaltain sisällissodassa. Vuosina 1863–1867 Brown istui Yhdysvaltain senaatissa. Vuonna 1871 hänet valittiin Missourin kuvernööriksi kaksivuotiskaudelle liberaalirepublikaanina demokraattipuolueen tuella. Hän oli liberaalirepublikaanina Horace Greeleyn varapresidenttiehdokas Yhdysvaltain presidentinvaaleissa 1872.
John Brown ja Jesse Bledsoe olivat Brownin isoisät. Brown meni naimisiin Mary Ginnin kanssa ja sai seitsemän lasta.
Benjamin Hornigold

Benjamin Hornigold (1680–1719) oli englantilainen kaappari ja merirosvo sekä lopulta merirosvojen metsästäjä. Hornigold tunnetaan myös Edward Teachin eli Mustaparran mentorina.
Hornigold oli perustanut merirosvojen tasavallan Nassauhun, joka tarjosi turvapaikan monille Bahamasaarten alueella liikkuville merirosvoille. Hornigold oli yksi aikakautensa vahvimmista merirosvoista, mutta samalla myös tunnettu siitä, ettei hän hyökännyt englantilaisten laivojen kimppuun. Tämä periaate kuitenkin kostautui, kun hänen miehensä ryhtyivät kapinaan 1716, koska halusivat hyökätä kaikkien laivojen kimppuun. Seuraavana vuonna Hornigold kuuli, että kuningas armahtaisi entiset merirosvot. Hornigold kävi hakemassa armahduksen Jamaikan kuvernööriltä ja ryhtyi merirosvojen metsästäjäksi. Elämänsä viimeisinä vuosina Hornigold jahtasi entisiä kumppaneitaan, kuten Mustapartaa, ja onnistui vangitsemaa Nicholas Woodallin ja John Augerin. Hornigold kuoli 39-vuotiaana jouduttuaan merimatkalla hurrikaanin kynsiin.
A1 Grand Prix

| A1 Grand Prix |
| --- | --- |

Luokka:  avopyöräiset
Maa:  kansainvälinen
Ensimmäinen kausi:  2005–2006
Viimeinen kausi:  2008–2009
Kuljettajia:  60
Valmistajia:  22
Moottoreiden valmistajat:  Zytek (2005–2008) Ferrari (2008–2009)
Rengasvalmistaja(t):  Cooper Tire & Rubber Company
Tallien mestari:   Irlanti Adam Carroll
Virallinen kotisivu
A1 Grand Prix eli A1GP oli formulasarja, jossa 22 valtiolla oli edustustiimi keräämässä pisteitä maansa autokunnalle. Ajajat kilpailivat tasavahvoilla autoilla ilman rahallista tai teknologista etua toisiinsa nähden. Sarjaa ajettiin vuosina 2005–09. Yksi kausi ajettiin erikoisesti kahtena eri vuotena: kausi alkoi syksyllä ja päättyi seuraavan vuoden keväällä. Suomea haviteltiin mukaan sarjaan vuodeksi 2009 ja samalla Mika Salo aloitti nuorten kuljettajien kehitysohjelman. Kisoja Suomessa näyttivät Eurosport ja Urheilukanava, kisoja selostivat Erkki Vanhanen ja Antti Mäkinen.[lähde? ]
Sarjaa oli tarkoitus jatkaa myös kaudella 2009-10, mutta ensimmäinen kilpailu peruttiin viisi päivää ennen harjoitusten alkamista. Myöhemmin myös esimerkiksi Kiinan ja Malesian osakilpailut peruttiin sekä Hollannin osakilpailu siirrettiin osaksi Superleague Formula -sarjaa. Kisojen peruuttaminen teki sarjan aloittamisen mahdottomaksi.
Kaudet

| Kausi | Kori | Moottori | Renkaat | Kilpailut | Tallit | Kuljettajat | Mestari | 2>  | 3>  |
| --- | --- | --- | --- | --- | --- | --- | --- | --- | --- |
| 2005–06 | Lola | Zytek | Cooper Avon | 11 | 25 | 58 |  Ranska (Alexandre Prémat/Nicolas Lapierre)  (172 p.) |  Sveitsi (Neel Jani/Giorgio Mondini)  (121 p.) |  Iso-Britannia (Robbie Kerr/Darren Manning) (97 p.) |
| 2006–07 | Lola | Zytek | Cooper Avon | 11 | 24 | 61 |  Saksa (Nico Hülkenberg/Christian Vietoris) (128 p.) |  Uusi-Seelanti (Matt Halliday/Jonny Reid) (93 p.) |  Iso-Britannia (Darren Manning/Robbie Kerr/Oliver Jarvis) (92 p.) |
| 2007–08 | Lola | Zytek | Cooper Avon | 10 | 22 | 46 |  Sveitsi (Neel Jani) (168 p.) |  Uusi-Seelanti (Jonny Reid) (127 p.) |  Iso-Britannia (Oliver Jarvis/Robbie Kerr) (126 p.) |
| 2008–09 | Ferrari | Ferrari | Michelin | 7 | 21 | 36 |  Irlanti (Adam Carroll) (112 p.) |  Sveitsi (Neel Jani) (95 p.) |  Portugali (Filipe Albuquerque) (92 p.) |
Aiheesta muualla

Kuvia tai muita tiedostoja aiheesta A1 Grand Prix Wikimedia Commonsissa